b'\n_START_ARTICLE_\nPihakaalikirsik\xc3\xa4s\n_START_SECTION_\nYleist\xc3\xa4\n_START_PARAGRAPH_\nSen elinkierto kest\xc3\xa4\xc3\xa4 vuoden. Se talvehtii toukkana ja aikuisvaihe on lyhyt. Aikuiset lent\xc3\xa4v\xc3\xa4t hein\xc3\xa4kuun lopusta elokuuhun. Aikuiset yksil\xc3\xb6t munivat satoja munia kosteaan nurmikkoon tai multaan loppukes\xc3\xa4st\xc3\xa4._NEWLINE_Pohjois-Amerikassa se on luokiteltu haitalliseksi vieraslajiksi. Sen toukat aiheuttavat siell\xc3\xa4 tuhoja viljelymailla ja golfkentill\xc3\xa4. Ne voivat aiheuttaa nurmikon heikentymist\xc3\xa4 tai esiinty\xc3\xa4 runsaasti sen pinnalla ja h\xc3\xa4irit\xc3\xa4 siten pelaamista. Golf-kentill\xc3\xa4 sit\xc3\xa4 tavataan eniten alueilla joita ei hoideta kovin voimallisesti. _NEWLINE_My\xc3\xb6s Etel\xc3\xa4-Euroopassa sit\xc3\xa4 pidet\xc3\xa4\xc3\xa4n tuholaisena ja se saattaa aiheuttaa vahinkoja sy\xc3\xb6m\xc3\xa4ll\xc3\xa4 kasvien juuria. Suomessa se on aiheuttanut ilmoitettuja vahinkoja 40- ja 50-luvulla.\n_START_SECTION_\nT\xc3\xa4ysikasvuiset\n_START_PARAGRAPH_\nPihakaalikirsikk\xc3\xa4\xc3\xa4n ruumis on harmaanruskea. Sen pituus on noin 17\xe2\x80\x9324 millimetri\xc3\xa4. Siivet ovat ruumista lyhyemm\xc3\xa4t. Siipien takana on kaksisiipisten lahkolle ominainen v\xc3\xa4ristin. Jalat ovat ohuet.\n_START_SECTION_\nToukat\n_START_PARAGRAPH_\nSen toukat el\xc3\xa4v\xc3\xa4t maanpinnassa. Ne vaativat ymp\xc3\xa4rist\xc3\xb6lt\xc3\xa4\xc3\xa4n kosteutta. Toukat sy\xc3\xb6v\xc3\xa4t juuria ja voivat aiheuttaa vahinkoa kavupisteille.  Toukilla on nahkamainen pinta ja sen vuoksi niist\xc3\xa4 on k\xc3\xa4ytetty nimityst\xc3\xa4 \xe2\x80\x9dleatherjackets.\xe2\x80\x9d'